হরমুজান ইরানের ছোটখাটো এক রাজা। রাজা হিসাবে ছোট হলেও দুষ্টুমিতে ছোট নয়। ভীষণ পাকা। ইসলামের বড় দুশমন। মুসলমানদের ভালো সে দেখতে পারে না। এবং তাদের ভালো কাজ, ভালো কথা সহ্য করতে পারে না। মুসলমানদের সাথে কয়েকবার যুদ্ধ করেছে। প্রতিবারই পরাজিত হয়ে সন্ধি করে আত্মরক্ষা করেছে, রাজ্যও রক্ষা করেছে। কিন্তু সন্ধির সে কোনো মর্যাদা দেয়নি। সুযোগ পেলেই আবার চুক্তি ভঙ্গ করে মুসলমানদের বিরুদ্ধে অস্ত্র ধারণ করেছে।